b"\n_START_ARTICLE_\nFrancisco Arcellana\n_START_SECTION_\nPersonal na buhay\n_START_PARAGRAPH_\nPang-apat si Arcellana sa 18 magkakapatid na mag-anak ni Jose Arcellana y Cabaneiro at Epifanio Quino. Nagsimula siyang mag-aral sa Tondo at namulat sa pagsusul\xc3\xa1t habang nag-aaral sa Tondo Intermediate School; ngunit nahasa lamang ito nang siya'y nag-aral na sa Manila West High School (ngayo'y Mataas na Paaralang Florentino Torres) nang sumanib sa pahayagan ng kanilang paaralan ang The Torres Torch. Pinagpatuloy niya ang kaniyang pagsusulat habang nag-aaral sa Unibersidad ng Pilipinas._NEWLINE_Ikinasal siya kay Emerenciana Yuvienco at nagkaroon ng anim na anak. Ang kaniyang anak na si Juaniyo ay isa ring manunulat at makata."